OpenLLM-France/wikimedia huggingface dataset:
# Winsum

Winsum (en groninguès, Wìnzum) és un municipi de la província de Groningen, al nord dels Països Baixos. L'1 de gener del 2009 tenia 14.111 habitants repartits sobre una superfície de 102,53 km² (dels quals 1,48 km² corresponen a aigua).

## Centres de població

Abbeweer, Adorp, Aduarderzijl, Alinghuizen, Allersma, Antum, Arwerd, Baflo, Bellingeweer, Beswerd, Bolshuizen, Dingen, De Raken, De Vennen, Den Andel, Duisterwinkel, Ernstheem, Ezinge, Feerwerd, Garnwerd, Groot Wetsinge, Hammeland, Hardeweer, Harssens, Hekkum, Hiddingezijl, Klein Wetsinge, Krassum, Lutje Marne, Lutke Saaksum, Maarhuizen, Obergum, Oldenzijl, Oostum, Ranum, Rasquert, Saaxumhuizen, Sauwerd, Schapehals, Schaphalsterzijl, Schilligeham, Schifpot, Het Schoor, Suttum, Takkebos, Tijum, Tinallinge, Valkum, Wierum, Wierumerschouw, Wildeveld i Winsum.

## Administració

El consistori actual, després de les eleccions municipals de 2007, és dirigit pel conservador M.A.P. Michels. El consistori consta de 15 membres, compost per:
* Partit del Treball, (PvdA) 4 escons
* Crida Demòcrata Cristiana, (CDA) 3 escons
* GroenLinks, 2 escons
* ChristenUnie, 2 escons
* Partit Popular per la Llibertat i la Democràcia, (VVD) 2 escons
* Gemeenten Belengen, 2 escons

## Enllaços externs

* www.winsum.nl
# Serrat Rodó (Sant Feliu de Codines)

El Serrat Rodó és un serrat situat en el terme municipal de Sant Feliu de Codines, a la comarca del Vallès Oriental
Està situat en el racó de l'extrem nord-oest del terme, a prop del límit amb Sant Quirze Safaja. Es troba al nord-est del Serrat del Berenguer,

## Enllaços externs

* El Serrat Rodó en el seu entorn, a l'Institut Cartogràfic de Catalunya
# Serrat Rodó (Vilamolat de Mur)

El Serrat Rodó és una serra del municipi de Castell de Mur, al Pallars Jussà, dins del terme antic de Mur. Està situada en territori de l'antic poble de Vilamolat de Mur.
Forma un contínuum amb la Serra del Meüll i la Cornassa, que queden al sud-oest. L'extrem nord-est del Serrat Rodó es troba al damunt i al sud-oest de Vilamolat de Mur. Als seus peus, al nord, hi ha el Planell de Petit, al sud-est s'obre el Clot del Ferrer, i a migdia té el Vedat de la Solana.

## Enllaços externs

* Institut Cartogràfic de Catalunya; cal fer dos passos d'aproximació
# Sical daurat

El sical daurat o sit groc (Sicalis flaveola) és una espècie d'ocell de la família Thraupidae, comuna tant en àrees obertes o de sotabosc a les terres baixes de l'Amazones. Es distribueixen àmpliament a l'Uruguai, Colòmbia, Veneçuela, l'Equador, el Perú, Bolívia, el Brasil, el Paraguai i a l'Argentina.

## Referències

* ↑ «Sical daurat». Cercaterm. TERMCAT, Centre de Terminologia. Rev. 20/10/2022(català)
# Sinilabeo brevirostris

Sinilabeo brevirostris és una espècie de peix cipriniforme de la família dels ciprínids que es troba al Vietnam.

## Referències

* ↑ Rendahl H. 1932. Die fischfauna der chinesischen Provinz Szetschwan. Ark. Zool. v. 24 A (pt 4). 1-134.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Willem van Hanegem

Willem "Wim" van Hanegem (Breskens, Zelanda 20 de febrer de 1944) és un exfutbolista neerlandès que jugava com a migcampista, i posteriorment va fer d'entrenador de futbol.

## Referències

* ↑ «Willem van Hanegem - International Appearances». The Rec.Sport.Soccer Statistics Foundation.
# Xarxa Mercator

Mercator és una xarxa composta de tres centres de recerca i documentació que s'ocupen de les llengües minoritzades de la Unió Europea, parlades en el seu conjunt per més de quaranta milions de ciutadans.

## Estructura

Cada centre té un programa de treball propi i un rol especialitzat:
* Mercator-Educació, a la Fryske Akademy (Ljouwert, província de Frísia, Països Baixos), s'encarrega de lús de les llengües minoritzades en l'ensenyament. El coordinador és Cor Van der Meer.
* Mercator-Legislació, al CIEMEN (Barcelona, Països Catalans) estudia el dret i la legislació lingüístics i l'ús d'aquestes llengües en l'administració pública; el projecte està coordinat per Alexia Bos Solé.
* Mercator-Media, a la Universitat del País de Gal·les, (Aberystwyth, Regne Unit) i coordinat per George Jones, s'ocupa de la relació de les llengües minoritzades amb els mitjans de comunicació i les noves tecnologies.

## Objectius

És objectiu de la xarxa Mercator posar a disposició d'estudiants, investigadors, docents, planificadors i legisladors un centre de recursos especialitzat i un servei d'informació expert sobre les llengües minoritzades d'Europa. Vol, així mateix, crear un espai d'intercanvi d'experiències i documentació entre les diferents comunitats lingüístiques europees.

## Història

Mercator va ser creat a partir d'una iniciativa de la Comissió Europea encaminada a cobrir l'interès creixent per les llengües regionals i minoritzades i la necessitat cada cop major per les comunitats lingüístiques dins el context europeu, d'intercanviar experiències i de fomentar la cooperació. Mitjançant la xarxa Mercator ha estat possible millorar l'accés a la informació i el seu intercanvi d'una manera més sistemàtica.

## Enllaços externs

* Web de la xarxa Mercator Arxivat 2011-07-23 a Wayback Machine.
* Web de la xarxa Mercator Legislació, depenent del CIEMEN
* Pàgina web del CIEMEN
# Xarxa Mundial d'Alerta i Resposta davant de Brots Epidèmics

La Xarxa Mundial d'Alerta i Resposta davant de Brots Epidèmics (GOARN, per les seves sigles en anglès) és una xarxa composta d'un gran nombre d'institucions tècniques i públiques, laboratoris, ONG i altres entitats que observen i responen a epidèmies. La GOARN es coordina amb l'Organització Mundial de la Salut (OMS), de la qual depèn i és un dels socis més notables. Els seus objectius són examinar i estudiar malalties, avaluar els riscos que comporten certes malalties i millorar la capacitat de resposta a les malalties a escala internacional.

## Pressupost

La GOARN no rep finançament directe de l'OMS, sinó que la seva feina se sustenta amb les contribucions dels membres i iniciatives de recollides de fons que es duen a terme cada vegada que es produeix un incident rellevant. La Nuclear Threat Initiative proporciona 500.000 $ en forma de fons rotatori perquè la GOARN pugui mobilitzar equips de resposta amb rapidesa. Aquest import, conegut com a Fons Mundial de Resposta a Emergències de l'OMS i l'NTI, ha de ser retornat posteriorment.

## Socis

La GOARN ja té més de 600 socis, incloent-hi institucions de salut pública, xarxes, laboratoris, les Nacions Unides i ONG. Poden esdevenir-ne sòcies les institucions tècniques, xarxes i organitzacions que puguin millorar les capacitats de la GOARN. A través dels seus socis, la GOARN treballa amb una gran varietat de persones especialitzades en salut pública, incloent-hi «metges, infermers, especialistes en control d'infeccions, responsables de logística, especialistes de laboratori, experts en comunicació, antropologia i mobilització social, i professionals de la gestió d'emergències i salut pública, entre d'altres».

## Referències

* ↑ «International Health Regulations Global Outbreak Alert and Response Network (GOARN)» (en anglès). Organització Mundial de la Salut, 01-05-2015. [Consulta: 30 agost 2016].
* ↑ «The Global Outbreak Alert and Response Network» (en anglès). Organització Mundial de la Salut. [Consulta: 30 agost 2016].
* ↑ «Global Outbreak Alert and Response Network (GOARN)» (en anglès). Organització Mundial de la Salut. [Consulta: 4 setembre 2016].
* ↑ «Partners: Global Outbreak Alert and Response Network (GOARN)» (en anglès). Organització Mundial de la Salut. [Consulta: 30 agost 2016].
# Xarxa Internacional de Ciutats de Refugi

La Xarxa Internacional de Ciutats de Refugi (ICORN per les sigles en anglès) és una organització internacional de ciutats i regions que ofereix abric a escriptors i artistes en risc de persecució, assegurant així la llibertat d'expressió.
El seu origen es troba en la Xarxa de Ciutats d'Asil (INCA en anglès) establerta el 1993 pel Parlament Internacional d'Escriptors (IPW), en resposta a l'assassinat d'escriptors a Algèria, i es basa en l'article 19 referent al dret a la llibertat d'expressió de la Declaració Universal dels Drets Humans. Després de la dissolució de l'IPW el 2003, les seves activitats van tenir continuïtat en l'ICORN Administration Center, establert a Stavanger, a Noruega, el juny de 2006. El 2010 l'ICORN va convertir-se en una organització independent, i el 2014 va votar expandir el seu suport a artistes i músics.
El 2015 hi havia unes 50 ciutats que oferien aquest tipus de refugi.
Barcelona és ciutat refugi de l'ICORN, dins del Programa Escriptor Acollit que coordina el PEN Català.

## Referències

* 1 2 «About ICORN». Arxivat de l'original el 2017-06-11. [Consulta: 12 octubre 2015].
* ↑ "ICORN" Arxivat 2015-09-28 a Wayback Machine., Eurozine
* ↑ "Protecting Freedom of Expression: Interview with ICORN's Helge Lunde"
* ↑ «Creada oficialment la nova Xarxa Internacional de Ciutats Refugi (ICORN)». PEN Català. [Consulta: 13 octubre 2015].
* ↑ «List of ICORN cities». Arxivat de l'original el 2017-07-25. [Consulta: 12 octubre 2015].
* ↑ «Programa Escriptor Acollit». [Consulta: 12 juny 2024].
# Xarxa Política Ciutadana del Japó

La Xarxa Política Ciutadana del Japó (全国市民政治ネットワーク), sovint traduïda oficialment a l'anglés com a Japan People's Political Network és un moviment polític independent de caràcter local que aglutina diferents partits independents del Japó que comparteixen la mateixa ideologia. L'associó que posteriorment es convertí en una xarxa de partits va ser fundada el maig de 1977 com una branca política del Seikatsu Club, una associació i cooperativa de defensa dels drets del consumidor. L'ideologia dels partits i l'associació sol estar basada en la socialdemocràcia, el localisme i el feminisme. Des dels seus començaments, la xarxa ha col·laborat amb el Partit Socialista del Japó, el Partit Democràtic, el Partit Socialdemòcrata, el Partit Comunista del Japó i el Partit Democràtic Constitucional; de fet, molts dels partits membres de la xarxa fan grups parlamentaris conjunts amb el PD/PDC als parlaments prefecturals i als ajuntaments. La gran majoria dels seus membres són dones, i la totalitat dels seus càrrecs electes també ho són. Un dels principis comuns als partits membres és el de limitar el mandat dels seus càrrecs electes a vuit anys (dues legislatures), tot i que alguns d'estos després d'exhaurir el temps previst, es presenten com independents al marge de la xarxa.

## Partits membres
### Partits prefecturals

| Partit | Fundació | Dissolució | Unió a la XPCJ | Representació |
| Tokyo Seikatsusha Network 東京・生活者ネットワーク | 1977 | En actiu | 1977 | 1 / 127 |
| Moviment Kangawa Network 神奈川ネットワーク運動 | 1 de juliol de 1984 | En actiu | | 1 / 105 |
| Xarxa Ciutadana de Hokkaidō 市民ネットワーク北海道 | octubre de 1990 | En actiu | 2014 | 0 / 100 |
| Xarxa Ciutadana de Chiba 市民ネットワーク千葉県 | 1993 | En actiu | | 1 / 95 |
| Xarxa Ciutadana de Saitama 埼玉県市民ネットワーク | 2004 | En actiu | | 1 / 93 |

### Partirts municipals

* Network Yokohama (dissolt el 2011)
* Xarxa Ciutadana de Tsukuba
* Xarxa Política Ciutadana de Fukuoka
* Kumamoto Seikatsusha Network

## Referències

* ↑ A l'Assemblea Metropolitana de Tòquio
* ↑ A l'Assemblea Prefectural de Kanagawa
* ↑ «市民ネットワーク北海道 - 全国市民政治ネットワーク 全国交流集会2014 報告». Arxivat de l'original el 2015-04-10. [Consulta: 17 novembre 2019].
* ↑ A l'Assemblea de Hokkaidō
* ↑ A l'Assemblea Prefectural de Chiba
* ↑ A l'Assemblea Prefectural de Saitama
# Skarface

Skarface és un grup de música ska format a París l'any 1991 i afí al moviment skinhead.
És un grup internacional que ha tocat per tot el món. Després de més de deu àlbums i desenes de compilacions, la banda segueix activa i far concerts arreu. Als Països Catalans han actuat, entre altres llocs, a Lleida, Reus, Sant Pere de Ribes i a la Sala Apolo de Barcelona.

## Discografia

* 1992: Cheap Pounk Skaaaaaa!
* 1993: Hold up in Skacity
* 1994: Live, Panic & Chaos
* 1995: Sex, Scooters & Rock'n'Roll
* 1996: Skankuat Nec Mergitur!!!!!
* 1997: Skuck off!!
* 1998: Full Fool Rules
* 1999: Best & Next
* 2000: Last Music Warrior
* 2001: Merci
* 2003: Mythic Enemy #1
* 2003: Skarface/Tornados
* 2008: Longlife legendary bastards

## Enllaços externs

* Web Oficial

## Referències

* ↑ «SKARFACE-General». Arxivat de l'original el 2020-09-25. [Consulta: 28 agost 2019].
* 1 2 «Concerts». Arxivat de l'original el 2017-04-21. [Consulta: 28 agost 2019].
* ↑ Skarface i Bugies al Trakasound a El Cancell, 9 de gener de 2013
* ↑ «NOCO-Skarface». Arxivat de l'original el 2018-05-18. [Consulta: 28 agost 2019].
# Skarhead

Skarhead és un grup estatunidenc de hardcore punk format a la ciutat de Nova York per Lord Ezec «Danny Diablo» (de Crown of Thornz). El grup és considerat el creador de la música thugcore, un subgènere del punk hardcore «ple de breakdowns implacables i throwdown-ready posturing». Ha fet gires amb Gwar, Hatebreed i Earth Crisis, i ha estat citat com una influència destacada per grups com Deez Nuts i Fucked Up.

## Discografia

| 1995 | Drugs, Money, Sex (EP) | Another Planet Records |
| 1998 | Kings at Crime | Victory Records |
| 2009 | Drugs, Music & Sex | I Scream Records |
| 2010 | Kickin' It Oldschool | Reality Records |
| 2011 | Dreams Don't Die!!! | I Scream Records |

## Referències

* 1 2 «Danny Diablo to release new album in September». , August 5, 2009.
* ↑ «Skarhead Holds Nothing Back at Ballers Rock Bar». , May 6, 2010.
* ↑ «Earth Crisis Headlines Straight-Edge Show». , April 24, 1998.
* ↑ Morse, Erich. «JJ Peters of Deez Nuts», March 27, 2015. [Consulta: April 22, 2020].
* ↑ SANDERS, BRAD. «How Fucked Up became a popular hardcore band by not being a hardcore band at all», July 2, 2014. [Consulta: April 22, 2020].
# Xipiu de collar

El xipiu de collar (Microspingus torquatus) és un ocell de la família dels tràupids (Thraupidae).

## Hàbitat i distribució

Habita matolls i arbusts de les terres baixes i vessants dels Andes, del centre i sud-est de Bolívia, oest de Paraguai i el nord-oest i centre de l'Argentina.

## Taxonomia

En algunes classificacions la població que cria a l'Argentina és considerada una espècie de ple dret:
* Microspingus pectoralis (Todd, 1922) - xipiu pitnegre.

## Referències

* ↑ «Xipiu de collar». Cercaterm. TERMCAT, Centre de Terminologia. Rev. 20/10/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ xipiu pitnegre«Xipiu de collar». Cercaterm. TERMCAT, Centre de Terminologia. Rev. 20/10/2022(català)
# Xipiu de tres ratlles

El xipiu de tres ratlles (Microspingus trifasciatus) és un ocell de la família dels tràupids (Thraupidae).

## Hàbitat i distribució

Habita la selva pluvial i boscos dels Andes, del sud-est del Perú i oest de Bolívia.

## Referències

* ↑ «Xipiu de tres ratlles». Cercaterm. TERMCAT, Centre de Terminologia. Rev. 20/10/2022(català)
# Xipiu de Tucumán

El xipiu de Tucumán (Poospiza baeri) és un ocell de la família dels tràupids (Thraupidae).

## Hàbitat i distribució

Habita zones arbustives i pastures dels Andes del nord-oest de l'Argentina.

## Referències

* ↑ «Xipiu de Tucumán». Cercaterm. TERMCAT, Centre de Terminologia. Rev. 20/10/2022(català)
# Sulfur de plom

«Sulfur de plom» té aquests significats:
(Respecte a dos compostos que contenen plom i sofre)
* Sulfur de plom(II), PbS, que conté plom en l'estat d'oxidació +2, es troba a la naturalesa com mineral de galena
* Sulfur de plom(IV), PbS2, que conté plom en l'estat d'oxidació +4.
# Závadka (Michalovce)

* Per a altres significats, vegeu «Závadka».
Závadka és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1405.
# Solontsí (Buriàtia)

* Per a altres significats, vegeu «Solontsí».
Solontsí (en rus: Солонцы) és un poble de la República de Buriàtia, a Rússia, segons el cens del 2010 tenia 642 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
* ↑ Расстояние от Хандагатая до Тарбагатая
# Solontseve

Solontseve (en (ucraïnès): Солонцеве, en rus: Солонцовое, Solontsóvoie) és un poble de la República Autònoma de Crimea, a Ucraïna, que el 2014 tenia 201 habitants. Pertany al districte rural de Djankoi. Fins al 1948 la vila es deia Karatx Baratx.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Solontsovo

Solontsovo (en rus: Солонцово) és un poble (un possiólok) de l'óblast de Saràtov, a Rússia, segons el cens del 2019 tenia 45 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Yongsheng

Yongsheng (xinès tradicional: 永勝縣, xinès simplificat: 永胜县, pinyin: Yǒngshèng Xiàn, lit: perpètua victòria) és un Xian, que és el nom que reben les circumscripcions administratives de la Xina. Se situa a nord-oest de la província de Yunnan i està sota l'administració directa de la ciutat-prefectura de Lijiang. El 2019, el comtat tenia 406.757 habitants, incloent un 34,42% de minories ètniques.
El llac Chenghai es troba a Yongsheng. Yongsheng té una forta producció agrícola que consisteix especialment en fruites com la magrana, taronges, raïm, mango i poma de sucre.

## Referències

* ↑ «永胜县简介». Arxivat de l'original el 2021-10-26. [Consulta: 4 juny 2023].
* ↑ «永胜县涛源镇水果产业蓬勃发展 - 县区工作 - 丽江市人民政府». Arxivat de l'original el 2021-10-23. [Consulta: 23 octubre 2021].
# Supercopa d'Europa de futbol 1991

La Supercopa d'Europa de futbol 1991 va ser la 16a edició de la Supercopa d'Europa, un partit de futbol anual disputat entre els guanyadors de la Recopa d'Europa i els guanyadors de la Copa d'Europa de la temporada anterior. El partit es va disputar el 19 de novembre del 1991 entre els guanyadors de la Copa d'Europa 1990-91, l'Estrella Roja de Belgrad, i el Manchester United FC, guanyadors de la Recopa d'Europa 1990–91. Estava planejat que l'eliminatòria es disputés en dos partits, però a causa del malestar polític de l'època a Iugoslàvia, la UEFA va decidir que només es disputaria el partit d'Old Trafford. El Manchester United va guanyar el partit 1–0, gràcies al gol de Brian McClair al minut 67.

## Partit
### Resum

El Manchester United va tenir la primera ocasió de gol del partit en el minut 2, quan l'àrbitre els va xiular un penal a favor. El capità del Manchester United Steve Bruce va efectuar el llançament, que va ser aturat pel porter Zvonko Milojević.
L'únic gol del partit succeí al minut 67, un altre cop des de pilota aturada. Després que Brian McClair revés una falta a uns 30 metres de la porteria, Denis Irwin va centrar a l'àrea; i després d'una sèrie de rebots, McClair va marcar gol.

### Detalls

| Manchester United FC | 1–0 | FK Estrella Roja de Belgrad |
| McClair 67' | Informe | |
| Manchester United FC | FK Estrella Roja de Belgrad |
| GK | 1 | Peter Schmeichel |
| LB | 2 | Lee Martin | 71' |
| RB | 3 | Denis Irwin |
| CB | 4 | Steve Bruce (c) |
| CM | 5 | Neil Webb |
| CB | 6 | Gary Pallister |
| RM | 7 | Andrei Kanchelskis |
| CM | 8 | Paul Ince |
| CF | 9 | Brian McClair |
| CF | 10 | Mark Hughes |
| LM | 11 | Clayton Blackmore |
| Substituts: ||
| DF | 12 | Mal Donaghy |
| GK | 13 | Gary Walsh |
| MF | 14 | Russell Beardsmore |
| FW | 15 | Mark Robins |
| MF | 16 | Ryan Giggs | 71' |
| Entrenador: ||
| Alex Ferguson ||
| GK | 1 | Zvonko Milojević |
| RB | 2 | Duško Radinović |
| LB | 3 | Goran Vasilijević |
| CB | 4 | Miroslav Tanjga |
| SW | 5 | Miodrag Belodedici |
| CB | 6 | Ilija Najdoski |
| RM | 7 | Vlada Stošić |
| CM | 8 | Vladimir Jugović |
| CF | 9 | Darko Pančev |
| LM | 10 | Dejan Savićević (c) | 82' |
| CM | 11 | Siniša Mihajlović |
| Substituts: ||
| GK | 12 | Dragoje Leković |
| DF | 13 | Saša Nedeljković |
| FW | 14 | Ilija Ivić | 82' |
| FW | 15 | Predrag Jovanović |
| Entrenador: ||
| Vladica Popović ||
| Àrbitres d'ajudant: Cees Bakker (Països Baixos) Jef van Vliet (Països Baixos) Àrbitre de Reserva: Eddie Lomas (Anglaterra) | Regles del partit 90 minuts. 30 minuts de temps extra si cal. Llançaments de penals si persisteix l'empat. Cinc substituts. |
* Supercopa d'Europa 1991
* Manchester United FC Primer títol

## Referències

* ↑ «1991: McClair makes United's day». UEFA, [Consulta: 26 desembre 2019].

## Vegeu també

* Copa d'Europa de futbol 1990-91
* Recopa d'Europa de futbol 1990-91

## Enllaços externs

* Resum de RSSSF
# Soroll marró

El soroll marró té la seva PSD (densitat espectral de potència) directament proporcional a ${\frac {1}{F^{2}}}$ o, dit d'una altra manera, decau 6 dB per octava a mesura que pugem en freqüència. El nom marró ve de l'anglès brown, i aquest no té res a veure amb el fet que el seu espectre s'assembli al del color marró sinó amb el científic Robert Brown, que va estudiar el moviment brownià. Aquest tipus de soroll pot ser generat per un algorisme que simuli aquest moviment.
El soroll també es pot generar per integració temporal d'un senyal de soroll blanc.

## Definició formal

Sigui un senyal x(t) definit en el temps, llavors x(t) serà soroll blanc si la densitat espectral de potència és inversament proporcional a la feqüència al quadrat (vegeu Fig.1):
$S_{xx}(f)=\left|X(f)\right|^{2}$= $1/f^{2}$
on
$X(f)$ és la transformada de Fourier de x(t) $X(f)=\int _{-\infty }^{\infty }x(t)\ e^{-2\pi ift}\,dt$

## Vegeu també

* Soroll de color
* Soroll blanc
* Soroll rosa
* Soroll blau
* Soroll violeta
* Soroll gris
* Soroll tèrmic

## Enllaços externs

* Simplynoise: generador online de sorolls blanc, rosa, i marró (anglès)

## Referències

* ↑ «What Is Brown Noise? | Brownian Noise». Live Science, 03-03-2017.
* ↑ Geere, Duncan «White, pink, blue and violet: The colours of noise» (en anglès). WIRED UK, 03-03-2017.
# Soroll electroquímic

El soroll electroquímic és una tècnica per a monitorar la corrosió. Consisteix en la mesura de les petites fluctuacions de voltatge i/o intensitat entre uns elèctrodes inserts en el sistema a monitorar. Les fluctuacions són de poca magnitud, propera al soroll i es guarden en registres que es poden analitzar mitjançant mètodes estadístics, descomposició freqüencial o teoria del caos; en alguns casos és possible determinar si el sistema pateix corrosió i el tipus de corrosió que succeeix.